title: Komisijas Īstenošanas regula (ES) Nr. 165/2012 ( 2012. gada 24. februāris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Alföldi kamillavirágzat (ACVN))

text:
               25.2.2012

               LV

               Eiropas Savienības Oficiālais Vēstnesis

               L 53/4

         KOMISIJAS ĪSTENOŠANAS REGULA (ES) Nr. 165/2012
   (2012. gada 24. februāris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Alföldi kamillavirágzat (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 5. punkta otro daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punktu 2005. gada 21. decembrī saņemtais Ungārijas pieteikums reģistrēt nosaukumu Alföldi kamillavirágzat kā aizsargātu cilmes vietas nosaukumu ir publicēts Eiropas Savienības Oficiālajā Vēstnesī
                   (2).

               (2)

               Vācija saskaņā ar Regulas (EK) Nr. 510/2006 7. panta 1. punktu ir cēlusi iebildumus pret šādu reģistrāciju. Iebildumi ir atzīti par pieņemamiem saskaņā ar minētās regulas 7. panta 3. punkta c) apakšpunktu. Komisija ar 2011. gada 17. februāra vēstuli ir aicinājusi minētās puses censties panākt vienošanos ar savu iekšējo procedūru palīdzību.

               (3)

               Ungārija un Vācija ir panākušas vienošanos, kuras rezultātā no kopsavilkuma 4.2. punkta svītrots šāds teksts (kā publicēts OV 2010. gada 16. jūlijā): “Šis kaltētais augs Chamomillae anthodium, kas pazīstams kā savvaļas kumelīte, kā oficiāls medikaments ir iekļauts Ungārijas farmakopejas jaunākajā redakcijā un Eiropas farmakopejā, un to lieto kā vērtīgu izejmateriālu kumelīšu ziedu tējas maisiņos un tējas paciņās.”

               (4)

               Saskaņā ar šo vienošanos oponents ir atsaucis iebildumus.

               (5)

               Saskaņā ar Komisijas Regulas (EK) Nr. 1898/2006 (3) 16. panta 4. punktu, lai grozījumu uzskatītu par maznozīmīgu Regulas (EK) Nr. 510/2006 7. panta 5. punkta otrās daļas nozīmē, tas nevar:

                           a)

                           attiekties uz produkta būtiskajām īpašībām;

                           b)

                           mainīt saikni;

                           c)

                           ietvert produkta nosaukuma vai jebkuras nosaukuma daļas maiņu;

                           d)

                           ietekmēt noteikto ģeogrāfisko apgabalu;

                           e)

                           palielināt produkta vai tā izejvielu tirdzniecības ierobežojumus.

               (6)

               Ņemot vērā iepriekšminēto, nosaukums Alföldi kamillavirágzat būtu jāiekļauj Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā un kopsavilkums būtu attiecīgi jāatjaunina un jāpublicē,

         IR PIEŅĒMUSI ŠO REGULU.
   1. pants
   Šīs regulas I pielikumā minēto nosaukumu iekļauj reģistrā.
   2. pants
   Atjauninātais kopsavilkums ir ietverts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 24. februārī

            Komisijas vārdā –

            priekšsēdētājs

         José Manuel BARROSO

      (1)  OV L 93, 31.3.2006., 12. lpp.

      (2)  OV C 192, 16.7.2010., 10. lpp.

      (3)  OV L 369, 23.12.2006., 1. lpp.

      I PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.8. grupa.   Citi Līguma I pielikumā minētie produkti (garšvielas u. c.)

      UNGĀRIJA

         Alföldi kamillavirágzat (ACVN)

      II PIELIKUMS
      KOPSAVILKUMS

         PADOMES REGULA (EK) Nr. 510/2006

         ALFÖLDI KAMILLAVIRÁGZAT

      EK Nr.: HU-PDO-0005-0516-21.12.2005.

         ACVN (X) AĢIN ( )

      Šis kopsavilkums nosaka galvenos produkta specifikācijas elementus informācijas nolūkā.
      1.   Atbildīgais departaments dalībvalstī

                  Nosaukums

                  :

                  Földművelésügyi és Vidékfejlesztési Minisztérium – Élelmiszerlánc-elemzési Főosztály (Lauksaimniecības un lauku attīstības ministrijas Pārtikas aprites analīzes departaments)

                  Adrese

                  :

                              Budapest

                              Kossuth Lajos tér 11

                              1055

                              MAGYARORSZÁG/HUNGARY

                  Tālr.

                  :

                  +36 13014419

                  Fakss

                  :

                  +36 13014808

                  E-pasts

                  :

                  eniko.zobor@fvm.gov.hu

            2.   Grupa

                  Nosaukums

                  :

                  Alföldi vadontermő kamillavirág gyűjtők és, feldolgozók csoportosulása (Alfeldas Savvaļas kumelīšu ziedu vācēju un apstrādātāju grupa)

                  Adrese

                  :

                              Budapest

                              Dózsa György út 144

                              1134

                              MAGYARORSZÁG/HUNGARY

                  Tālr.

                  :

                  +36 12886700/303

                  Fakss

                  :

                  +36 13501691

                  E-pasts

                  :

                  herbaria@herbaria.hu

                  Sastāvs

                  :

                  Ražotāji/pārstrādātāji (X) Citi (X)

            3.   Produkta veids

                  1.8. grupa.

                  Citi Līguma I pielikumā minētie produkti

            4.   Specifikācija

      (Regulas (EK) Nr. 510/2006 4. panta 2. punkta prasību kopsavilkums)
      4.1.   Nosaukums

      Alföldi kamillavirágzat
      4.2.   Apraksts

         Alföldi kamillavirágzat ir žāvēti savvaļas kumelītes (Matricaria chamomilla L.) ziedi, kas ievākti ar rokām no augiem, kuri aug Alfeldas jeb Ungārijas Lielā līdzenuma sāļajās augsnēs.

         Alföldi kamillavirágzat ziediem ir spēcīgs aromāts, salda smarža un nedaudz rūgtena garša, apstrādāšanas laikā tie nesabirst, un salīdzinājumā ar kultivētām kumelītēm šiem ziediem ir mazāk izteikta pulverveida konsistence un to ēteriskā eļļa saglabājas labāk.

         Alföldi kamillavirágzat ziedu ēteriskajā eļļā, salīdzinot ar kultivētajām kumelītēm, ir ievērojami lielāks daudzums – vismaz par 20 % un dažreiz vairāk – α-bisabolola (tā ir sastāvdaļa, kam ir pretiekaisuma un pretčūlu iedarbība).
      4.3.   Ģeogrāfiskais apgabals

      Apgabalā, kur tiek vākti un apstrādāti savvaļas Alföldi kamillavirágzat ziedi, ietilpst atsevišķu aglomerāciju administratīvās teritorijas Sabolčas-Satmāras-Beregas, Boršodas-Abaūjas-Zemplēnas, Hevešas, Jāsas-Naģkunas-Solnokas, Hajdū-Biharas, Bēkēšas, Čongrādas, Bāčas-Kiškunas un Peštas meģēs (Szabolcs-Szatmár-Bereg, Borsod-Abaúj-Zemplén, Heves, Jász-Nagykun-Szolnok, Hajdú-Bihar, Békés, Csongrád, Bács-Kiskun un Pest). Meģēs esošo aglomerāciju nosaukumi ir precīzi noteikti produkta specifikācijā. Ģeogrāfisko apzīmējumu Alföldi kamillavirágzat drīkst izmantot produktiem, kas gatavoti no minēto vietu administratīvajās robežās ievākta izejmateriāla.
      4.4.   Izcelsmes apliecinājums

         Alföldi kamillavirágzat izcelsmi nosaka ar organoleptiskiem un tehniskiem testiem, kā arī ar izsekošanas sistēmu.
      Visam Alföldi kamillavirágzat ražošanas procesam jānotiek saskaņā ar stingriem ražošanas un kontroles nosacījumiem, piemērojot kvalitātes nodrošināšanas sistēmu, kas ietver dokumentētās ieguves vietas pārbaudi, līdz ar to produkta ceļš no vākšanas līdz pat galaprodukta piegādei ir identificējams un pārbaudāms.
      Grupas izstrādātajā iepirkuma standartā par savvaļas ārstniecības augu un to galveno izejmateriālu kvalitātes noteikumiem ir paredzēti kvalitātes standarti to vākšanai.
      Daudzi individuālie vācēji lasa ziedus kumelīšu laukos īsajā kumelīšu ziedu vākšanas sezonā, kas ilgst tikai dažas nedēļas. Reģionā ir iepirkšanas punkti, kuros vācēji nodod svaigi savāktos augus. Uzpircēji 4–8 stundu laikā nogādā atbilstošas kvalitātes beramo izejmateriālu reģiona pārstrādes rūpnīcām. Transporta pavaddokumenti ietver vēstuli par nosūtīšanu un deklarāciju, kurā pārvadātājs norāda tā apgabala nosaukumu, kurā prece ir ievākta.
      Pēc individuālo vācēju ievāktā izejmateriāla kvantitātes un kvalitātes pieņemšanas tiek izdots pirkuma apstiprinājums, kurā norāda tās vietas nosaukumu, kur prece ievākta, un kuru apstiprina ar vācēja parakstu. Ja izejmateriālu nogādā pārstrādes rūpnīcā žāvētā veidā, jebkurā gadījumā ir jāpieprasa sertifikāts par izcelsmi un ievākšanas apgabalu.
      Lai nodrošinātu izsekojamību žāvēšanas procesa laikā, žurnālā jāreģistrē produkta daudzums un ievākšanas vieta, kā arī iepirkšanas punkta atrašanās vieta. Par žāvēšanu katrā reizē jāsastāda ražošanas ziņojums.
      Vidējas kvalitātes paraugs, kas ņemts oficiālās paraugu ņemšanas laikā no kartona kastēs pa 10 kg sapakotām partijām, atspoguļo visas produkta partijas kvalitāti. Ja produkts atbilst Eiropas farmakopejas un Ungārijas farmakopejas jaunākās redakcijas prasībām un ja α-bisabolola saturs produkta sastāvā esošajā ēteriskajā eļļā atbilst specifikācijā noteiktajam, kartona kastēm tiek pievienots “zaļais” marķējums, bet pašam produktam – kvalifikācijas dokuments, kurā norādīts tā daudzums un kvalitāte. Kvalifikācijas dokumenta numurs ir Alföldi kamillavirágzat īpašā identifikācijas zīme, un tas attiecas tikai uz pārbaudīto produktu. Ja produkts neatbilst prasībām, to nevar laist tirgū kā Alföldi kamillavirágzat.
      Iepakojot kumelītes tējas maisiņos un tūtās, katra atsevišķā darbība jāreģistrē iepakošanas žurnālā. Līdzās izmantotajam un nosvērtajam daudzumam norāda tirdzniecības atļaujas numuru. Uz galaprodukta tirdzniecības iepakojuma norāda atļaujas numuru un ražošanas numuru, kas noteikts iepakošanas žurnālā. Šī informācija var tikt izmantota, lai noskaidrotu ražošanas datumu, kā arī attiecīgās produkta partijas identifikācijas numuru, daudzumu un izcelsmi.
      4.5.   Ražošanas metode

      a)   Vākšana un transportēšana

      Ziedus ievāc maijā un jūnijā un nereti arī aprīļa beigās. Savvaļas kumelītes ievāc, izmantojot rokas kombainu jeb “ķemmi”, kas var būt gatavota no koka, dzelzs vai skārda. Ziedus no kātiem atdala ar “ķemmes” zaru palīdzību, pēc tam saber maisos. Vēsumā maisos savāktus ziedus var turēt līdz pat četrām stundām, ne mazākajā mērā nekaitējot to kvalitātei. Lielāks daudzums jāizklāj 15–20 cm biezā kārtā, un to drīkst ievietot maisos ar koka lāpstiņu tikai tieši pirms transportēšanas. Tā kā kumelīšu ziedi ir visai trausli, tos nedrīkst bez vajadzības spiest vai mētāt.
      b)   Žāvēšana

      Kumelīšu ziedus var žāvēt dabīgā vai mākslīgā siltumā.
      Tradicionālā kumelīšu ziedu žāvēšanas metode ir dabīgā veidā bēniņos. Notīrītus ziedus izklāj bēniņos apmēram 2,5 cm biezā kārtā. Ziedus žāvē 5–6 dienas plašos un viegli vēdināmos bēniņos.
      Žāvējot kumelīšu ziedus mākslīgi, tos neapstrādātus izklāj uz tīras virsmas 15–20 cm biezā kārtā, tad savāc grozos vai citā transportēšanas tarā un izber uz konveijera lentes. Žāvēšana var notikt kaltē, graudu kaltē vai tā sauktajā tuneļveida žāvēšanas sistēmā.
      c)   Atdalīšana no kātiem, manuālā šķirošana

      Izžāvētos kumelīšu ziedus, kas iebērti kātu atdalīšanas mašīnā, apstrādā ar pielāgotu sijāšanas sistēmu, atdalot nobirušās ziedlapiņas, nekvalitatīvās daļas, pumpurus un visus atlikušos piemaisījumus. Kustīgie asmeņi, kas atrodas sieta vai galotņu apgriešanas cilindru apakšā vai galā, atdala kātus; pēc tam produkts nonāk uz šķirošanas lentes, kur to tālāk šķiro ar rokām un iepako glabāšanai kartona kastēs pa 10 kg.
      d)   Iepakojums

         Alföldi kamillavirágzat laiž tirgū saskaņā ar veselības un patērētāju aizsardzības prasībām:

                  —

                  smaržu saglabājošos tējas maisiņos, kuros ir sasmalcinātas kumelītes,

                  pa 1,2 g (neto svars),

                  —

                  smaržu saglabājošos tējas maisiņos, kuros ir veseli kumelīšu ziedi,

                  pa 2 g (neto svars),

                  —

                  tūtās, kurās ir veseli kumelīšu ziedi,

                  pa 50 g katrā,

                  —

                  lielās kartona kastēs

                  pa 10 kg katrā.

            4.6.   Saikne

         Vēsture

      Dr. Ferencs Šimonfi (Ferenc Simonffy) savā grāmatā Adatok Székkutas jelenéből és múltjából – Történelmi megemlékezés a volt vásárhelyi Nagypusztáról (“Ziņas par Székkutas ciema tagadni un pagātni – vēsturiska atcere par Vásárhely reģiona līdzenumu Nagypusztáról”) norāda uz saikni starp Lielā līdzenuma dienvidu daļu un savvaļas kumelītēm, rakstot, ka “kumelītes aug galvenokārt Puszta sāļas augsnes apgabalos”. Autors min, ka virkne pircēju ir no ziemeļvalstīm (Zviedrijas, Dānijas, Somijas un Kanādas). Saskaņā ar šo valstu medicīnas un ķīmijas speciālistu teikto “šo augu nevar audzēt mākslīgi, jo kultivētajās kumelītēs nav to vielu, kas ir savvaļā un sāļās augsnēs augošajās kumelītēs”.
      Kumelīšu panākumus pēc Pirmā pasaules kara nodrošināja pieaugušais pieprasījums Vācijas tirgū. Herbária Országos Gyógynövény és Selyemgubóforgalmi Szövetkezeti Vállalat (Valsts ārstniecības augu herbārijs un Zīda kokonu tirdzniecības kooperatīvs) 1936.-1937. gadā sāka ražošanu Sekutā, izmantojot vienkāršu kalti, un sākotnēji nodarbojās ar dārzeņu konservēšanu un žāvēšanu. 1939. gada 23. februārī kooperatīva galvenie pārstāvji nolēma paplašināt savu darbību, iekļaujot kumelīšu vākšanu un rūpniecisku žāvēšanu, un uzbūvēt šim nolūkam nepieciešamo rūpnīcu.

         Ģeogrāfiskā saikne

      Savvaļas kumelīšu vākšanas, apstrādes un tirdzniecības attīstība ir vērtīgs piemērs augu valsts reģionālai izmantošanai. Par savām unikālajām īpašībām (sk. 4.2. punktu) Alföldi kamillavirágzat var pateikties biotopa ekoloģiskajām īpatnībām, tas ir, augsnei, saulaino stundu skaitam, nokrišņu daudzumam gadā.
      Pirmās šķiras produkciju var iegūt no augiem, kas aug Lielā līdzenuma zāļainajās stepēs (Puszta), kuras nevar izmantot gandrīz nekam citam, taču tajās ir daudz saules gaismas. Matricaria chamomilla, no kā iegūst Alföldi kamillavirágzat, sakņu šūnās var uzkrāt 10 mg/g nātrija sāļu. Tas izskaidro to, kāpēc šīs kumelītes spēj izmantot Lielā līdzenuma sāļajās augsnēs esošo mitrumu, ko nevar lietot citi augi.
      Saulaino stundu skaits Lielajā līdzenumā svārstās no 2 000 līdz 2 100 stundām gadā un nokrišņu daudzums gadā ir ap 500–600 mm. Daudz saules gaismas ļauj augos uzkrāties lielākam daudzumam aktīvo vielu, savukārt, ja saules gaismas ir mazāk, aktīvo vielu līmenis samazinās. Arī ārvalstu pētījumos ir apstiprināts, ka lielais daudzums saules gaismas un siltums (galvenie klimata faktori Lielā līdzenuma teritorijā) labvēlīgi ietekmē ēteriskās eļļas veidošanos kumelītēs (Saleh, 1973). Pētījumu rezultāti ir apstiprinājuši arī to, ka mazāka nokrišņu daudzuma gadījumā samazinās kumelīšu ziedu lielums un auga augstums (Gosztola et al., 2008). Augšanu kavē arī sārmainas un sāļas augsnes (Sztefanov et al., 2003; Balak et al., 1999). Virkne Ungārijā veiktu pētniecības projektu par dabīgajām savvaļas kumelītēm liecina, ka morfoloģijas un sastāva ziņā ir krasa atšķirība starp kumelīšu populācijām Aizdonavas apgabalā un Lielajā līdzenumā. Apgabalos, kur ir neitrāla vai nedaudz skāba augsne, savvaļas kumelītes aug spēcīgākas un ar lielākiem ziediem, bet to ēteriskajā eļļā ir mazāk α-bisabolola, savukārt kumelītes, kas vāktas kontinentālākos apgabalos ar sāļu augsni, proti, Lielajā līdzenumā, ir mazākas un ar kompaktākiem ziediem, taču to ēteriskajā eļļā ir liels daudzums vērtīgā α-bisabolola, kam ir antispazmatiska un pretiekaisuma iedarbība un kas ir galvenā ēteriskās eļļas sastāvdaļa. Tā saturs jebkurā gadījumā ir vismaz 20 %, bet var sasniegt arī 45–58 % atkarībā no konkrētā gada (Gosztola et al., 2005; Sztefanov et al., 2003).
      No saiknes starp produktu un Lielā līdzenuma ģeogrāfisko vidi (kas pētīta attiecībā uz klimatu un augsni) var konstatēt, ka Alföldi kamillavirágzat izejmateriālu veido zemu augošas kumelītes ar augstu α-bisabolola saturu, kuras aug tikai Lielā līdzenuma biotopos ar iepriekš minētajiem ekoloģiskajiem apstākļiem.
      4.7.   Pārbaudes struktūra

                  Nosaukums

                  :

                  Csongrád Megyei Élelmiszerlánc-biztonsági és Állategészségügyi Igazgatóság

                  Adrese

                  :

                              Szeged

                              Vasas Szent Péter u. 9/a

                              6700

                              MAGYARORSZÁG/HUNGARY

                  Tālr.

                  :

                  +36 62422358; +36 62551850

                  Fakss

                  :

                  +36 62426183

                  E-pasts

                  :

                  szigetis@oai.hu; csongrad_megye@oai.hu

                  Nosaukums

                  :

                  Hajdú-Bihar Megyei Élelmiszerlánc-biztonsági és Állategészségügyi Igazgatóság

                  Adrese

                  :

                              Debrecen

                              Diószegi út 30

                              4030

                              MAGYARORSZÁG/HUNGARY

                  Tālr.

                  :

                  +36 52526240

                  Fakss

                  :

                  +36 52442841

                  E-pasts

                  :

                  harsanyi@oai.hu

            4.8.   Marķējums

      Papildus informācijai, kas noteikta atbilstīgajos tiesību aktos, patērētājam paredzētajā marķējumā jāiekļauj arī:

                  —

                  produkta nosaukums ALFÖLDI KAMILLAVIRÁGZAT,

                  —

                  norāde “savvaļas”,

                  —

                  norāde “filteres tea” (tējas maisiņi) vai “tasakolt tea” (beramā tēja) zem produkta nosaukuma,

                  —

                  kumelītes zieda grafisks attēls,

                  —

                  norāde “aizsargāts cilmes vietas nosaukums” vai tās saīsinājums (ACVN),

                  —

                  Eiropas Savienības logotips (pēc reģistrēšanas).

            Ja produkts tiek iepakots ārpus minētā ģeogrāfiskā apgabala, jāgarantē tā izsekojamība līdz izcelsmes vietai. Arī šādā gadījumā uz Alföldi kamillavirágzat iepakojuma jānorāda aizsargātais nosaukums, logotips un atbilstīgais Eiropas Savienības simbols.


title: Padomes Īstenošanas regula (ES) 2016/74 (2016. gada 22. janvāris), ar ko īsteno Regulu (ES) Nr. 267/2012 par ierobežojošiem pasākumiem pret Irānu

text:
               23.1.2016

               LV

               Eiropas Savienības Oficiālais Vēstnesis

               L 16/6

         PADOMES ĪSTENOŠANAS REGULA (ES) 2016/74
   (2016. gada 22. janvāris),
   ar ko īsteno Regulu (ES) Nr. 267/2012 par ierobežojošiem pasākumiem pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 267/2012 (2012. gada 23. marts) par ierobežojošiem pasākumiem pret Irānu (1) un jo īpaši tās 46. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 23. martā pieņēma Regulu (ES) Nr. 267/2012 par ierobežojošiem pasākumiem pret Irānu.

               (2)

               Apvienoto Nāciju Organizācijas Drošības padome (ANO DP) 2016. gada 17. janvārī svītroja divas vienības no to personu un vienību saraksta, kurām piemēro pasākumus, kas noteikti ANO DP Rezolūcijas 2231(2015) B pielikuma 6. punkta c) un d) apakšpunktā. Minētās vienības arī būtu jāsvītro no Regulas (ES) Nr. 267/2012 VIII pielikumā iekļautā to personu un vienību saraksta, kurām piemēro ierobežojošus pasākumus.

               (3)

               Tāpēc būtu attiecīgi jāgroza Regula (ES) Nr. 267/2012,

         IR PIEŅĒMUSI ŠO REGULU.
   1. pants
   Šīs regulas pielikumā uzskaitītās vienības svītro no vienību saraksta, kas iekļauts Regulas (ES) Nr. 267/2012 VIII pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. janvārī

            Padomes vārdā –

            priekšsēdētājs

         A.G. KOENDERS

      (1)  OV L 88, 24.3.2012., 1. lpp.

      PIELIKUMS

                  1.

                     Bank Sepah un Bank Sepah International


title: Komisijas Īstenošanas regula (ES) Nr. 1206/2012 ( 2012. gada 14. decembris ), ar ko no Aspergillus oryzae (DSM 10287) iegūtu endo-1,4-beta-ksilanāzes preparātu atļauj lietot kā barības piedevu gaļas mājputniem, atšķirtiem sivēniem un gaļas cūkām un groza Regulu (EK) Nr. 1332/2004 un (EK) Nr. 2036/2005 (atļaujas turētājs – DSM Nutritional Products ) Dokuments attiecas uz EEZ

text:
               15.12.2012

               LV

               Eiropas Savienības Oficiālais Vēstnesis

               L 347/12

         KOMISIJAS ĪSTENOŠANAS REGULA (ES) Nr. 1206/2012
   (2012. gada 14. decembris),
   ar ko no Aspergillus oryzae (DSM 10287) iegūtu endo-1,4-beta-ksilanāzes preparātu atļauj lietot kā barības piedevu gaļas mājputniem, atšķirtiem sivēniem un gaļas cūkām un groza Regulu (EK) Nr. 1332/2004 un (EK) Nr. 2036/2005 (atļaujas turētājs – DSM Nutritional Products)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).

               (2)

               Atbilstīgi Direktīvai 70/524/EEK no Aspergillus oryzae (DSM 10287) iegūtu endo-1,4-beta-ksilanāzes preparātu (EC 3.2.1.8) ar Komisijas Regulu (EK) Nr. 1332/2004 (3) bez termiņa ierobežojuma atļāva lietot kā barības piedevu gaļas cāļiem, gaļas tītariem un sivēniem un ar Komisijas Regulu (EK) Nr. 2036/2005 (4) to uz četriem gadiem atļāva lietot gaļas cūkām un pīlēm. Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu lopbarības līdzekli iekļāva lopbarības piedevu reģistrā.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegts pieteikums atkārtoti novērtēt no Aspergillus oryzae (DSM 10287) iegūtu endo-1,4-beta-ksilanāzes preparātu (EC 3.2.1.8) kā barības piedevu gaļas cāļiem un gaļas tītariem, atšķirtiem sivēniem, gaļas cūkām un pīlēm, un atbilstīgi minētās regulas 7. pantam tika iesniegts pieteikums jaunam preparāta izmantošanas veidam visu sugu gaļas mājputniem, pieprasot šo piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2012. gada 12. jūnija atzinumā (5) secināja, ka no Aspergillus oryzae (DSM 10287) iegūtam endo-1,4-beta-ksilanāzes preparātam (EC 3.2.1.8) ierosinātajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi un ka tas var labvēlīgi ietekmēt gaļas cāļu, gaļas tītaru un gaļas pīļu rādītājus. Šo secinājumu var attiecināt uz visu retāk audzētu sugu gaļas mājputniem. Turklāt tika secināts, ka piedeva var labvēlīgi ietekmēt sivēnu un gaļas cūku rādītājus. Iestāde uzskata, ka nav vajadzīgas īpašas prasības uzraudzības veikšanai pēc preparāta laišanas tirgū. Iestāde arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (5)

               No Aspergillus oryzae (DSM 10287) iegūta endo-1,4-beta-ksilanāzes preparāta (EC 3.2.1.8) novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tāpēc šo preparātu būtu jāļauj lietot atbilstīgi šīs regulas pielikumam.

               (6)

               Tādēļ, piešķirot jaunu atļauju saskaņā ar Regulu (EK) Nr. 1831/2003, būtu attiecīgi jāgroza Regulas (EK) Nr. 1332/2004 un (EK) Nr. 2036/2005.

               (7)

               Drošības apsvērumi neparedz tūlītēju izmaiņu piemērošanu atļaujas nosacījumiem, tādēļ ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Atļauja
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Regulas (EK) Nr. 1332/2004 grozījumi
   Regulu (EK) Nr. 1332/2004 groza šādi:

               1)

               regulas 1. pantu aizstāj ar šādu:
               “1. pants
               Preparātu, kas iekļauts II pielikumā norādītajā grupā “Fermenti”, atļauts bez termiņa ierobežojuma lietot kā dzīvnieku barības piedevu saskaņā ar minētajā pielikumā paredzētajiem nosacījumiem.”;

               2)

               regulas I pielikumu svītro.

         3. pants
   Regulas (EK) Nr. 2036/2005 grozījums
   Regulas (EK) Nr. 2036/2005 III pielikuma ierakstu Nr. 5 par endo-1,4-beta-ksilanāzi EC 3.2.1.8 svītro.
   4. pants
   Pārejas pasākumi
   Pielikumā minēto preparātu un to saturošo barību, kas ražota un marķēta pirms 2013. gada 4. jūlija, saskaņā ar noteikumiem, kuri bija piemērojami pirms 2013. gada 4. janvāra, arī turpmāk drīkst laist tirgū un lietot, līdz beidzas esošie krājumi.
   5. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 14. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 270, 14.12.1970., 1. lpp.

      (3)  OV L 247, 21.7.2004., 8. lpp.

      (4)  OV L 328, 15.12.2005., 13. lpp.

      (5)  EFSA Journal 2012; 10(7):2790.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktīvās vienības/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: gremošanas veicinātāji

                  4a1607

                     DSM Nutritional Products

                  Endo-1,4-beta-ksilanāze
                  EC 3.2.1.8

                                 Piedevas sastāvs

                              No Aspergillus oryzae (DSM 10287) iegūts endo-1,4-beta-ksilanāzes preparāts ar šādu minimālo aktivitāti:

                                          cietā veidā: 1 000 FXU (1)/g

                                          šķidrā veidā: 650 FXU/ml

                                 Aktīvās vielas raksturojums

                              No Aspergillus oryzae (DSM 10287) iegūta endo-1,4-beta-ksilanāze

                                 Analīzes metode
                                  (2)

                              No Aspergillus oryzae (DSM 10827) iegūtas endo-1,4-beta-ksilanāzes satura noteikšana barības piedevā:
                              kolometriskā metode, ar ko nosaka to ūdenī šķīstošo krāsoto fragmentu daudzumu, kurus endo-beta-1,4-ksilanāze atbrīvo no kviešu azoarabinoksilāna substrāta, kas krāsots ar remzola briljantzilo.
                              No Aspergillus oryzae (DSM 10827) iegūtas endo-1,4-beta-ksilanāzes satura noteikšana premiksos un barībā:
                              kolometriskā metode, ar ko nosaka to ūdenī šķīstošo krāsoto fragmentu daudzumu, kurus endo-beta-1,4-ksilanāze atbrīvo no kviešu arabinoksilāna substrāta, kas saistīts ar azurīnu.

                  Gaļas mājputni

                  —

                  100 FXU

                  —

                              1.

                              Piedevas un premiksa lietošanas noteikumos norāda glabāšanas temperatūru, glabāšanas laiku un noturību pret granulēšanos.

                              2.

                              Ieteicamā maksimālā deva uz vienu kg kompleksās barības:

                                          —

                                          gaļas mājputniem: 200 FXU,

                                          —

                                          sivēniem (atšķirtiem): 400 FXU,

                                          —

                                          gaļas cūkām: 200 FXU.

                              3.

                              Lietošanai barībā, kurā ir daudz cieti nesaturošu polisaharīdu (galvenokārt arabinoksilānu).

                              4.

                              Lietošanai tādu atšķirtu sivēnu barībā, kuru svars nepārsniedz aptuveni 35 kg.

                              5.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi un cimdi.

                  2023. gada 4. janvāris

                  Sivēni (atšķirti)
                  Gaļas cūkas

                  200 FXU

         (1)  Viens FXU ir fermenta daudzums, kas 50 °C temperatūrā un pie pH 6,0 vienā minūtē no kviežu arabinoksilāna atbrīvo 7,8 mikromolus reducējošo cukuru (ksilozes ekvivalentus).

         (2)  Sīkāka informācija par analīzes metodēm atrodama references laboratorijas tīmekļa vietnē:
      http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) 2015/968 (2015. gada 22. jūnijs), ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. oktobra līdz 31. decembrim, saskaņā ar tarifa kvotām, kuras attiecībā uz Ukrainas izcelsmes olām, olu produktiem un olu albumīnu atvērtas ar Īstenošanas regulu (ES) Nr. 412/2014

text:
               23.6.2015

               LV

               Eiropas Savienības Oficiālais Vēstnesis

               L 157/42

         KOMISIJAS ĪSTENOŠANAS REGULA (ES) 2015/968
   (2015. gada 22. jūnijs),
   ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. oktobra līdz 31. decembrim, saskaņā ar tarifa kvotām, kuras attiecībā uz Ukrainas izcelsmes olām, olu produktiem un olu albumīnu atvērtas ar Īstenošanas regulu (ES) Nr. 412/2014
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Īstenošanas regulu (ES) Nr. 412/2014 (2) ir atvērtas ikgadējas tarifu kvotas Ukrainas izcelsmes olu un olu albumīna nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2015. gada 1. jūnija līdz 7. jūnijam iesniegti par apakšperiodu no 2015. gada 1. jūlija līdz 30. septembrim, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Īstenošanas regulu (ES) Nr. 412/2014 un kuri jāpieskaita apakšperiodam no 2015. gada 1. oktobra līdz 31. decembrim, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2014. gada 23. aprīļa Īstenošanas regula (ES) Nr. 412/2014, ar ko atver Savienības importa tarifu kvotas Ukrainas izcelsmes olām, olu produktiem un albumīniem (OV L 121, 24.4.2014., 32. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2015. gada 1. oktobra līdz 31. decembrim
                  (ekvivalents – olas čaumalā kilogramos)

                  09.4275

                  1 087 500

                  09.4276

                  2 250 000